Regionerne tager imod forslag til fremtidens sundhedsvæsen på Folkemødet 2018.

Ønsker, ideer og tanker om fremtidens sundhedsvæsen blev fredag formiddag debatteret på Folkemødet på Bornholm. Det var formanden for Region Nordjylland Ulla Astman, der stod klar til at debattere de mange gode ideer. For det er ikke alle gode ideer, der er nemme at indføre i det danske sundhedssystem. Det var blandt andet det, debatten på mødet handlede om. Hvilke ideer, der kan lade sig gøre, og hvilke der ikke er helt flyveklare til sundhedsvæsenet endnu. Alle forslagene hænger på en huskehæk, der står på Havnegade 43 på Bornholm. Her kan du høre Ulla Astman forklare meningen med huskehækken.